

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ**

**Ո Ր Ո Շ ՈՒ Մ N 763-Ա**

**վարչական տուգանք նշանակելու մասին**

 05 հոկտեմբերի 2021թ. ք. Երևան

Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) ղեկավար Գեորգի Ավետիսյանս, քննելով «ԽՈՍՊ» սահմանափակ պատասխանատվությամբ ընկերության տնօրեն Քրիստափոր Յավրոյանի նկատմամբ հարուցված վարչական վարույթի վերաբերյալ գործը,

**ՊԱՐԶԵՑԻ՝**

Տեսչական մարմնի ղեկավարի 2021 թվականի հուլիսի 14-ի N 1645-Ա հրամանի համաձայն «ԽՈՍՊ» սահմանափակ պատասխանատվությամբ ընկերությունում իրականացված ստուգման արդյունքում պարզվել և 2021 թվականի սեպտեմբերի 22-ի վարչական իրավախախտման վերաբերյալ արձանագրությամբ արձանագրվել է այն փաստը, որ տնտեսավարող սուբյեկտի կողմից խախտվել են Հայաստանի Հանրապետության կառավարության 2011 թվականի հունվարի 20-ի N 34-Ն որոշման 55-րդ կետի պահանջները, այն է՝

* սննդի շղթայում ներգրավված անձնակազմը չի ենթարկվել պարտադիր պարբերական յուրաքանչյուր կիսամյակը մեկ բժշկական զննությունների, սանիտարական /բժշկական/ գրքույկների պատճեններն առկա են գործի նյութերում՝

Սոնիկ Աբգարյան 27.09.2020թ. մինչև 22.03.2021թ.

Օֆեյլա Սաֆարյան 27.03.2020թ. մինչև 24.09.2020թ.

Ժասմեն Ղևոնդյան 06.08.2020թ. մինչև 24.09.2020թ.

Հայկ Պետրոսյան 14.04.2020թ. մինչև 24.09.2020թ.

Կարեն Պետրոսյան 14.04.2020թ. մինչև 22.03.2021թ

Արսեն Գրիգորյան 14.04.2020թ. մինչև 24.09.2020թ

Վահե Պողոսյան 14.04.2020թ. մինչև 22.03.2021թ.

Ջիվան Փչախչյան 14.04.2020թ. մինչև 22.03.2021թ.

Սոնյա Հովհաննիսյան 14.04.2020թ. մինչև 16.02.2021թ.

Արտակ Գևորգյան 14.04.2020 թ. մինչև 16.02.2021թ.:

Այսպիսով հաստատվել է, որ սույն վարչական գործով առաջացած իրավախախտման համար պատասխանատու է «ԽՈՍՊ» սահմանափակ պատասխանատվությամբ ընկերության տնօրեն Քրիստափոր Յավրոյանը (հասցե՝ Հայաստանի Հանրապետություն, ք. Երևան, Վարդանանց փողոց, շենք 24, բն.14 ։ «ԽՈՍՊ» սահմանափակ պատասխանատվությամբ ընկերության տնօրեն Քրիստափոր Յավրոյանը վարչական իրավախախտման վերաբերյալ գործի քննության տեղի և ժամի մասին պատշաճ կարգով ծանուցվել է, սակայն գործի քննությանը չի ներկայացել և միջնորդություն չի ներկայացրել գործի քննությունը հետաձգելու մասին:

Հիմք ընդունելով վերոգրյալը, հաշվի առնելով կատարված իրավախախտման բնույթը և ղեկավարվելով **Վարչարարության հիմունքների և վարչական վարույթի մասին օրենքի 57-րդ հոդվածի 2-րդ մասի գ կետով, Վարչական իրավախախտումների վերաբերյալ օրենսգրքի 14-րդ, 32-րդ, 2382-րդ, 279-րդ, 281-րդ հոդվածներով, 158-րդ հոդվածի 35-րդ մասով՝**

**Ո Ր Ո Շ Ե Ց Ի՝**

1. «ԽՈՍՊ» սահմանափակ պատասխանատվությամբ ընկերության տնօրեն Քրիստափոր Յավրոյանի նկատմամբ **Վարչական իրավախախտումների վերաբերյալ օրենսգրքի 158-րդ հոդվածի 35-րդ մասով սահմանված իրավախախտման կատարման համար** նշանակել տուգանք՝ սահմանված նվազագույն աշխատավարձի քսանհինգապատիկի չափով՝ 25.000 (քսանհինգ հազար) ՀՀ դրամ.
2. Տուգանքը վճարել թիվ 900005242822 գանձապետական հաշվին և վճարումն ապացուցող բանկային անդորրագրի պատճենը սեղմ ժամկետում ներկայացնել Տեսչական մարմին:
3. Վարչական իրավախախտումների վերաբերյալ օրենսգրքի 305**-րդ** հոդվածի համաձայն՝ խախտողի կողմից տուգանքը պետք է վճարվի տուգանք նշանակելու մասին որոշումը նրան հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում` գանգատը կամ բողոքն առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:
4. Վարչարարության հիմունքների և վարչական վարույթի մասին օրենքի 88-րդ հոդվածի համաձայն՝ դրամական պահանջներն ենթակա են կատարման անբողոքարկելի վարչական ակտերի հիման վրա` «Դատական ակտերի հարկադիր կատարման մասին» օրենքով սահմանված կարգով:
5. Սույն որոշումը կարող է բողոքար0կվել վարչական ակտն ընդունած վարչական մարմին կամ դատական կարգով Վարչարարության հիմունքների և վարչական վարույթի մասին օրենքի 71-րդ հոդվածի 1-ին մասի ա կետով սահմանված ժամկետում (երկու ամսվա ընթացքում:

 **Գ. ԱՎԵՏԻՍՅԱՆ**

 Կ.Տ.